**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL TURTO PERDAVIMO PAGAL PANAUDOS SUTARTĮ**

**ŠILUTĖS ŽUVININKYSTĖS REGIONO VIETOS VEIKLOS GRUPEI**

 **„ŽUVĖJŲ KRAŠTAS“**

2020 m. gegužės d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu ir 4 dalimi, Šilutės rajono savivaldybės tarybos 2019 m. rugsėjo 26 d. sprendimu [Nr. T1-142](https://teisineinformacija.lt/silute/Default.aspx?Id=3&DocId=47069) „Dėl Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ bei atsižvelgdama į asociacijos Šilutės žuvininkystės regiono vietos veiklos grupės „Žuvėjų kraštas“ 2020-05-07   raštą Nr. S-29, Šilutės rajono savivaldybės taryba  n u s p r e n d ž i a:

1. Perduoti Šilutės žuvininkystės regiono vietos veiklos grupei „Žuvėjų kraštas“, juridinio asmens kodas 304103285, pagal panaudos sutartį penkerių metų laikotarpiui asociacijos įstatuose numatytai veiklai vykdyti Savivaldybei nuosavybės teise priklausantį turtą Šilutės r. sav., Rusnėje, Senvagės g., esančią krantinę (unikalus numeris 4400-3987-2207, ilgis 390,72 m).

2. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją pasirašyti Savivaldybės vardu sprendime nurodyto turto panaudos sutartį bei perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis

2020-05-

|  |  |  |  |  |
| --- | --- | --- | --- | --- |
|  A.Bielskis  2020-05-11 | Z. Tautvydienė2020-05-11 | V. Stulgienė2020-05-12 |  |  |
|  RengėDaiva Thumat, (8 441) 79 210, el. p. daiva.thumat@silute.lt2020-05-08 |

**ŠILUTĖS RAJONO SAVIVALDYBĖS**

**ŪKIO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL TURTO PERDAVIMO PAGAL PANAUDOS SUTARTĮ**

**ŠILUTĖS ŽUVININKYSTĖS REGIONO VIETOS VEIKLOS GRUPEI**

 **„ŽUVĖJŲ KRAŠTAS“**

2020 m. gegužės 8 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti Šilutės žuvininkystės regiono vietos veiklos grupei „Žuvėjų kraštas“, juridinio asmens kodas 304103285, pagal panaudos sutartį penkių metų laikotarpiui asociacijos įstatuose numatytai veiklai vykdyti Savivaldybei nuosavybės teise priklausantį turtą Šilutės r. sav., Rusnėje, Senvagės g., esančią krantinę (unikalus numeris 4400-3987-2207, ilgis 390,72 m).* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/asr) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](https://www.e-tar.lt/portal/lt/legalAct/TAR.D5496D69DF98/asr) *14 straipsnio 1 dalies 2 punktu, savivaldybių turtas gali būti perduodamas panaudos pagrindais laikinai neatlygintinai valdyti ir naudotis savivaldybės tarybos nustatyta tvarka asociacijoms (tik šio įstatymo 14 straipsnio 2 dalyje nustatytiems veiklos tikslams).**Asociacija Šilutės žuvininkystės regiono vietos veiklos grupė „Žuvėjų kraštas“, juridinio asmens kodas 304103285, (toliau tekste – Asociacija) yra įkurta 2015 metais. Asociacijos veiklos tikslai – pagal savo veiklos kompetenciją ir galimybes skatinti Šilutės, kaip žuvininkystės regiono, ekonomikos augimą, darbo vietų kūrimą, įsidarbinimo galimybių rėmimą pakrančių ir sausumos bendruomenėms, siekti geresnės gyvenimo kokybės užtikrinimo, atstovauti viešiems, valdžios ir verslo interesams; telkti suinteresuotų vietos valdžios, verslo, nevyriausybinių ir kitų įstaigų bei organizacijų pastangas ieškant tinkamiausių sprendimų Šilutės rajono ekonominei ir socialinei gerovei kelti; siekti pagerinti vietines įsidarbinimo galimybes ir didinti bendruomenių socialinę integraciją išnaudojant vietos bendruomenių, verslo ir vietos valdžios ryšius; ieškoti naujovių ir efektyvių būdų vietos gamtiniams, kultūriniams, žmonių ir kitiems materialiems bei nematerialiems ištekliams panaudoti Šilutės rajono ekonomikos augimui ir kt.**Asociacijai Šilutės žuvininkystės regiono vietos veiklos grupei „Žuvėjų kraštas“ yra perduotos pagal panaudos sutartį Šilutės r. sav., Rusnės mstl., Senvagės g. 1, esančio administracinio patalpos. Šilutės žuvininkystės regiono vietos veiklos grupė „Žuvėjų kraštas“ pateikė Šilutės rajono savivaldybei 2020-056-07 prašymą perduoti pagal panaudos sutartį Šilutės r. sav., Rusnės mstl., Senvagės g. esančią krantinę, kad joje būtų vykdoma veikla, t. y. laikomi laivai, teikiamas vanduo ir elektra, laivų plovimo įrenginio nuomos paslauga, bei šaldyto ledo gamybos paslauga.*  |
| ***3. Kokių pozityvių rezultatų laukiama.*** |
| *Asociacija Šilutės žuvininkystės regiono vietos veiklos grupė „Žuvėjų kraštas“ užtikrins Šilutės r. sav., Rusnėje, Senvagės g., esančios Rusnės prieplaukos veiklą.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių aktų nereikės pakeisti ar panaikinti. Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| [*Numatomo teisinio reguliavimo poveikio vertinimo pažyma.*](TUR07pazyma.docx) |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės žuvininkystės regiono vietos veiklos grupė „Žuvėjų kraštas“, juridinio asmens kodas 304103285; Šilutės r. sav., Rusnėje, Senvagės g.*  |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga:* [*priedas Nr. 1*](TUR07priedas1.pdf)[*; priedas Nr.2;*](TUR07priedas2.pdf)[*priedas Nr. 3*;](TUR07priedas3.pdf) [*priedas Nr. 4.*](TUR07priedas4.pdf) |

*Ūkio skyriaus Turto poskyrio vyriausioji specialistė Daiva Thumat*